Iepirkuma ar identifikācijas Nr. RVP 2026/47
“Sporta inventāra, sporta aprīkojuma un pasākumu telts/nojumes piegāde Rēzeknes valstspilsētas pašvaldībai”
[bookmark: _Hlk135043621][bookmark: _Hlk135042884]Rēzeknes valstspilsētas pašvaldības Iepirkumu komisija 24.08.2026. ir saņēmusi jautājumu no ieinteresētā piegādātāja par iepirkuma procedūras “Sporta inventāra, sporta aprīkojuma un pasākumu telts/nojumes piegāde Rēzeknes valstspilsētas pašvaldībai” (ID.Nr.RVP 2026/47) nolikuma 5.pielikuma “Tehniskā specifikācija/ Tehniskais – finanšu piedāvājums” pievienošanas Elektronisko iepirkumu sistēmā, iespēju.  
Jautājums:
Sagatavojot piedāvājumu un mēģinot to augšupielādēt Elektronisko iepirkumu sistēmā (EIS), esam saskārušies ar sistēmas tehnisku ierobežojumu. Sistēmas uzstādījumi attiecīgajā sadaļā atļauj augšupielādēt dokumentus tikai *.xls, *.xlsx vai *.ods formātā.
Tā kā visi iesniedzamie dokumenti ir elektroniski jāparaksta ar drošu elektronisko parakstu, sistēma neļauj augšupielādēt elektroniski parakstītu dokumentu *.edoc formātā. Savukārt failus ar paplašinājumu *.xls, *.xlsx vai *.ods nav iespējams elektroniski parakstīt tā, lai tie saglabātu šo sākotnējo datņu formātu un vienlaikus saturētu juridiski saistošu e-parakstu.
Ņemot vērā minēto, lūdzam veikt nepieciešamās izmaiņas EIS sistēmas uzstādījumos šim iepirkumam, atļaujot šajā sadaļā augšupielādēt arī elektroniski parakstītus dokumentus *.edoc formātā, vai sniegt skaidrojumu par alternatīvu korektu e-parakstīta piedāvājuma iesniegšanas kārtību.
Atbilde:
Iepirkumu komisija informē, ka iepirkuma nolikuma 5.pielikumā “Tehniskā specifikācija/ Tehniskais – finanšu piedāvājums” ir norāde:
“NB! Pretendents ir tiesīgs pats izvēlēties paraksta veidu – parakstīt ar drošu elektronisko parakstu un pievienot piedāvājumam elektronisko dokumentu, parakstīt pašrocīgi un piedāvājumā pievienot skenētu dokumentu vai parakstīt tikai ar Elektroniskās iepirkumu sistēmas piedāvāto sistēmas parakstu.”
Elektronisko iepirkumu sistēmā prasību daļā “Tehniskā piedāvājuma prasības”, piegādātājam ir norādīta iespēja iesniegt dokumentu tikai  *.xls, *.xlsx vai *.ods formātā.
Ņemot vērā norādīto, ja pretendents:
· iesniedzamo dokumentu paraksta ar drošu elektronisko parakstu un pievieno piedāvājumam elektronisko dokumentu, nolikuma 5.pielikums “Tehniskā specifikācija/ Tehniskais – finanšu piedāvājums” jāpievieno šķirklī “Citas prasības” pie norādes “Citi dokumenti”, kur piegādātājs var pievienot jebkuras datnes dokumentus. 
Ņemot vērā to, ka Elektronisko iepirkumu sistēmas šķirklī “Tehniskā piedāvājuma prasības” dokuments *.xls, *.xlsx vai *.ods formātā jāpievieno obligāti, pretendents konkrētajā situācijā var pievienot aizpildītu, bet elektroniski neparakstītu vai neaizpildītu nolikuma 5.pielikumu “Tehniskā specifikācija/ Tehniskais – finanšu piedāvājums”. 
Komisija, vērtējot iesniegtos dokumentus, ņems vērā  ar drošu elektronisko parakstu parakstīto dokumentu no šķirkļa “Citas prasības”. 
· iesniedzamo dokumentu paraksta pašrocīgi un piedāvājumā pievieno skenētu dokumentu, nolikuma 5.pielikums “Tehniskā specifikācija/ Tehniskais – finanšu piedāvājums” jāpievieno šķirklī “Citas prasības” pie norādes “Citi dokumenti”, kur piegādātājs var pievienot jebkuras datnes dokumentus. 
Ņemot vērā to, ka Elektronisko iepirkumu sistēmas šķirklī “Tehniskā piedāvājuma prasības” dokuments *.xls, *.xlsx vai *.ods formātā jāpievieno obligāti, pretendents konkrētajā situācijā var pievienot aizpildītu, bet pašrocīgi neparakstītu vai neaizpildītu nolikuma 5.pielikumu “Tehniskā specifikācija/ Tehniskais – finanšu piedāvājums”. 
Komisija, vērtējot iesniegtos dokumentus, ņems vērā pašrocīgi parakstīto dokumentu no šķirkļa “Citas prasības”. 
· iesniedzamo dokumentu paraksta ar Elektroniskās iepirkumu sistēmas piedāvāto sistēmas parakstu, aizpildīts nolikuma 5.pielikums “Tehniskā specifikācija/ Tehniskais – finanšu piedāvājums” šķirklī “Tehniskā piedāvājuma prasības” jāpievieno *.xls, *.xlsx vai *.ods formātā.

